2. ลักษณะการประกอบธุรกิจ

 

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท ทุ่งคาฮาเบอร์ จำกัด (มหาชน) ก่อตั้งขึ้นในปี 2449
และได้จดทะเบียนกับตลาดหลักทรัพย์แห่งประเทศไทยในเดือนมิถุนายน 2536 บริษัทฯ ประกอบธุรกิจ
คือ การทำเหมืองแร่ดีบุกในทะเล การสำรวจและทำเหมืองแร่ทองคำ การทำเหมืองหิน
และการบริหารและพัฒนาอสังหาริมทรัพย์ ผู้ถือหุ้นของบริษัทฯ ประกอบด้วย
สำนักงานทรัพย์สินส่วนพระมหากษัตริย์ กระทรวงการคลัง ธนาคารไทยพาณิชย์ จำกัด (มหาชน)
และประชาชนทั่วไป โดยมีผู้ถือหุ้นต่างชาติถือหุ้นในบริษัทฯ ในอัตราร้อยละ 30

บริษัทฯ ได้ก่อตั้งขึ้นในปี 2449 โดยนักธุรกิจชาวออสเตรเลีย กัปตัน เอ็ดเวิรด์ ที ไมล์ส
ในนามบริษัท ทุ่งคาฮาเบอร์ ทิน เดรดยิ่ง จำกัด และเริ่มประกอบธุรกิจเหมืองแร่ดีบุกในปี 2450
และเป็นผู้ริเริ่มการทำเหมืองแร่ดีบุกในทะเลโดยใช้เรือขุดแบบกะพ้อรายแรกของโลก
การทำเหมืองแร่ดีบุกในทะเลสามารถทำกำไรให้กับบริษัทฯ
อย่างต่อเนื่องหลายสิบปีจนกระทั่งตลาดแร่ดีบุกซบเซาลงในราวปี 2523 อย่างไรก็ตาม ในปี 2519
บริษัทฯ ได้จดทะเบียนกับกระทรวงพาณิชย์ และ ในปี 2523 บริษัทฯ
ได้รับประทานบัตรการทำเหมืองแร่ดีบุกในทะเลเป็นเวลา 25 ปี รวมเนื้อที่ 17,600 ไร่ ( 28.2
ตารางกิโลเมตร) ในบริเวณอ่าวภูเก็ต อ่าวบางเทา และอ่าวฉลอง ต่อมาในปี 2534
เรือขุดแร่ของบริษัทฯ ได้อับปางลงเนื่องจากพายุหนัก จากนั้น บริษัทฯ
ได้ว่าจ้างผู้รับเหมาดำเนินการผลิตถึงปัจจุบันนี้

เนื่องจากความซบเซาในตลาดแร่ดีบุก บริษัทฯ
ได้ตัดสินใจขยายธุรกิจในการดำเนินงานเหมืองแร่โดยได้เข้าสำรวจแร่ทองคำทางภาคตะวันออกเฉียงเหนือของประเทศไทยในปี
2532 ภายใต้บริษัท ทุ่งคำ จำกัด นอกจากนี้ เพื่อเป็นการเพิ่มรายได้และเงินลงทุน บริษัทฯ
ได้พัฒนาโครงการอสังหาริมทรัพย์ ในปี 2533 โดยก่อสร้างอาคารสำนักงาน 36 ชั้น
ชื่ออาคารทุ่งคาทาวเวอร์ ต่อมาบริษัทฯ ได้ขายอาคารสำนักงานดังกล่าวให้กับ บริษัท นิลุบล จำกัด
ซึ่งเป็นบริษัทในเครือของบริษัท เทเลคอม เอเชีย จำกัด (มหาชน)

 2.2 ภาพรวมการประกอบธุรกิจของบริษัท บริษัทย่อย และบริษัทร่วม

2.2.1 บริษัท ทุ่งคำ จำกัด การทำเหมืองแร่ทองคำ ในอาชญาบัตรแปลงที่ 4 จังหวัดเลย
ในภาคตะวันออกเฉียงเหนือของประเทศไทย ปัจจุบันประทานบัตรอยู่ระหว่างรอการอนุมัติ
ซึ่งคาดว่าจะได้รับการอนุมัติในปี 2545 ปริมาณสินแร่ในปัจจุบันมี 3.46
ล้านตันที่ความสมบูรณ์ของทองคำ 4.38 กรัมต่อสินแร่หนึ่งตัน
โดยแหล่งแร่ทองคำมีลักษณะแผ่ขยายออกไปในแนวราบและในแนวลึก บริษัท ทุ่งคาฮาเบอร์ฯ
ถือหุ้นในสัดส่วนร้อยละ 94.10 และ บริษัท ชลสิน จำกัด ถือหุ้นร้อยละ 5.90

2.2.2 เหมืองหินแอนดีไซท์ การทำเหมืองหินแอนดีไซท์ ตั้งอยู่ที่อำเภอแก่งคอย จังหวัดสระบุรี
แหล่งแร่ที่สำรวจพบในปัจจุบันประมาณ 12 ล้านตัน
แหล่งแร่สามารถขยายไปได้ทั้งในแนวกว้างและแนวลึกซึ่งจะให้ศักยภาพในการผลิตได้อีกประมาณ 15
ล้านตัน คำขออนุญาตประทานบัตรอายุ 10 ปีของบริษัทฯ ได้รับการอนุมัติในวันที่ 24 พฤษภาคม
2542 และคำขออีกหนึ่งฉบับอยู่ระหว่างรอการอนุมัติ บริษัท ทุ่งคาฮาเบอร์ฯ ถือหุ้นร้อยละ 100

2.2.3 บริษัท ชลสิน จำกัด ผู้ดำเนินงานโรงงานบดย่อยหินที่โครงการเหมืองหิน
ก่อนหน้านี้ได้ทำเหมืองทองคำใต้ดินที่เหมืองโต๊ะโม๊ะ ทางภาคใต้ของประเทศไทย บริษัท
ทุ่งคาฮาเบอร์ฯ ได้เข้าควบคุมการบริหารงานในปี 2540 โดยการถือหุ้นร้อยละ 72.1
ส่วนที่เหลือถือหุ้นโดยบริษัท ทุนลดาวัลย์ จำกัด
(บริษัทย่อยของสำนักงานทรัพย์สินส่วนพระมหากษัตริย์) กระทรวงการคลัง และผู้ถือหุ้นรายย่อย

2.2.4 เหมืองแร่ดีบุก การทำเหมืองแร่ดีบุกในทะเล ณ อ่าวภูเก็ต
ประทานบัตรครอบคลุมพื้นที่ทั้งหมด 23.64 ตารางกิโลเมตร มีอายุถึงปี 2549-2551
ปัจจุบันได้มีการดำเนินงานขุดแร่โดยผู้รับเหมาในพื้นที่ประมาณ 19.1 ตารางกิโลเมตร บริษัท
ทุ่งคาฮาเบอร์ฯ เป็นเจ้าของประทานบัตรในอัตราร้อยละ 100

2.2.5 การถือครองที่ดิน จังหวัดภูเก็ต: เนื้อที่ทั้งหมดรวม 55,753.2 ตารางเมตร
ตั้งอยู่ในเขตตัวเมือง และติดชายหาดทะเล ซึ่งมีศักยภาพในการพัฒนาเป็นที่พักตากอากาศ บริษัท
ทุ่งคาฮาเบอร์ฯ เป็นเจ้าของที่ดินร้อยละ 100 นอกจากนี้
ยังมีพื้นที่กักเก็บมูลแร่ซึ่งสามารถนำไปแต่งแร่ได้ สำหรับในกรุงเทพฯ บริษัท ทุ่งคาฮาเบอร์ฯ
ถือหุ้นร้อยละ 75 ในบริษัท สกายคลิฟฟ์ จำกัด ซึ่งมีที่ดินบริเวณถนนรัชดาภิเษก
ในเขตธุรกิจใกล้กับสถานีรถไฟฟ้าใต้ดิน เนื้อที่รวม 5,448 ตารางเมตร

2.2.6 นโยบายการแบ่งการดำเนินงานของบริษัทในกลุ่ม จากการที่บริษัทฯ ถือหุ้นใหญ่ในบริษัทย่อย
บริษัทฯ จึงมีอำนาจควบคุมการดำเนินงานในบริษัทย่อย อย่างไรก็ตาม สำหรับรายการที่มีสาระสำคัญ
ฝ่ายบริหารจะเสนอเรื่องต่อคณะกรรมการของแต่ละบริษัทที่เกี่ยวข้องเพื่อพิจารณาอนุมัติเรื่องที่เสนอ
บริษัทมีการแบ่งการดำเนินงานของบริษัทในกลุ่ม ดังนี้

1. เหมืองแร่ดีบุก: เนื่องจากการทำเหมืองแร่ดีบุกในทะเลได้ปฏิบัติงานโดยผู้รับเหมา ดังนั้น
สำนักงานบริษัท สาขาภูเก็ต จึงเป็นผู้ประสานงานกับผู้รับเหมาในแต่ละวัน
และได้รับคำแนะนำจากที่ปรึกษาด้านวิศวกรเหมืองแร่
ผู้มีความชำนาญด้านการทำเหมืองแร่ดีบุกในทะเลเป็นเวลาหลายปี
และสำนักงานภูเก็ตได้จัดส่งรายงานให้กับสำนักงานกรุงเทพฯ เป็นประจำ

2. การทำเหมืองหิน:
นักธรณีวิทยาเป็นผู้ดูแลการทำเหมืองแร่ร่วมกับทีมงานที่มีประสบการณ์ในการทำเหมืองแร่
ที่เหมืองโต๊ะโม๊ะ สำหรับการโม่หินนั้น
มีวิศวกรเหมืองแร่เป็นผู้ดูแลพร้อมทีมงานด้านเทคนิคและฝ่ายซ่อมบำรุง นอกจากนั้น
ได้มีการจัดทำรายงานการผลิต การขาย และคำสั่งซื้อวัสดุอุปกรณ์ เก็บข้อมูลในระบบคอมพิวเตอร์
ซึ่งดูแลโดยหัวหน้านักธรณีวิทยาและผู้อำนวยการโครงการ
และมีการรายงานการดำเนินงานให้กับฝ่ายบริหารของบริษัทฯ

3. การทำเหมืองแร่ทองคำ: เมื่อใบอนุญาตการทำเหมืองแร่ทองคำได้รับอนุมัติ
จะได้มีการติดตั้งโรงแต่งแร่ทองคำขึ้นโดยวิศวกรเหมืองแร่ผู้มีประสบการณ์และผู้ชำนาญการอื่น ๆ
ที่เกี่ยวข้อง ร่วมกับบุคลกรด้านเหมืองแร่ของบริษัทและบริษัท ทุ่งคำฯ
คาดว่าบุคลากรที่เคยปฏิบัติงานทำเหมืองทองคำที่เหมืองต๊ะโม๊ะจะถูกจ้างกลับเข้าปฏิบัติงานในโครงการนี้ด้วย

7.  โครงสร้างการถือหุ้นของกลุ่มบริษัท

[]

3.  รายได้จากแต่ละสายผลิตภัณฑ์หรือกลุ่มธุรกิจ

  ------------------------------------------ ------------------------- ---------- --------------- -------- -------- -------- -------- -------- -------- -------- -------- --------
  บริษัทฯ                                                                                                                                                                   
  มีรายได้จากธุรกิจเหมืองแร่ซึ่งเป็นธุรกิจหลักของบริษัทฯ                                                                                                                                
  โดยมีรายได้จากธุรกิจหลักได้แก่ การขายสินแร่ดีบุก                                                                                                                                   
  หินแอนดีไซท์                                                                                                                                                               

  นอกจากนี้ ยังได้รับดอกเบี้ยเงินฝากของบริษัทฯ                                                                                                                                      
  จากธนาคารและสถาบันการเงินอีกด้วย                                                                                                                                            

                                                                                                                                                                          

                                                                       % การถือหุ้น  โครงสร้างรายได้                                                                           

  ลักษณะการประกอบธุรกิจ                         ดำเนินการโดย               ของบริษัทฯ   2544                     2543              2542              2541              2540     

                                                                                  ล้านบาท          %        ล้านบาท   %        ล้านบาท   %        ล้านบาท   %        ล้านบาท   %

  1. Tin Ore Sales                           บมจ.ทุ่งคาฮาเบอร์                       87.81           55.54    103.77   66.72    80.13    69.39    31.10    45.65    12.30    23.39

  Andesite Sales                             บมจ.ทุ่งคาฮาเบอร์                       24.86           15.73    20.82    13.39    13.37    11.58    10.04    14.74    -        -

  2. ธุรกิจอสังหาริมทรัพย์                                                              -               -        -        -        -        -        -        -        -        -

  - รายได้จากการขายที่ดินและ                                                                                                                                                  

  อาคารสำนักงานเพื่อการพาณิชย์                    บมจ.ทุ่งคาฮาเบอร์                       -               -        -        -        -        -        -        -        -        -

  - รายได้จากการขายอุปกรณ์และ                                                                                                                                                

  เครื่องจักรสำนักงาน                                                                 -               -        -        -        -        -        -        -        -        -

  3. พัฒนาโครงการให้เป็นอาคาร                   บจก.สกายคลิฟฟ์              75.00      -               -        -        -        -        -        -        -        -        -

  ที่พักอาศัยพร้อมบริการ                           (ชะลอพัฒนาโครงการชั่วคราว)                                                                                                      

  4. สำรวจแหล่งแร่ทองคำและพัฒนา                 บจก.ทุ่งคำ                  98.35      -               -        -        -        -        -        -        -        -        -

  เหมืองแร่ทองคำ                               (เป็นบริษัทย่อยของบริษัทฯ                                                                                                          

                                             ตั้งแต่วันที่ 3 มีนาคม 2540)                                                                                                        

  5. ดำเนินงานย่อยหินในเหมืองหิน                  บจก.ชลสิน                  72.10      9.85            6.23     5.34     3.43     4.77     4.13     2.10     3.08     -        -

  แอนดีไซท์ในพื้นที่ประทานบัตร                      (เป็นบริษัทย่อยของบริษัทฯ                                                                                                          

  ของบริษัท                                    ตั้งแต่วันที่ 28 เมษายน 2540)                                                                                                      

  6. รายได้อื่น ๆ                               บมจ.ทุ่งคาฮาเบอร์                       28.51           18.03    25.30    16.27    16.55    14.34    22.42    32.91    28.89    54.94

                                             บจก.สกายคลิฟฟ์                         1.03            0.65     0.23     0.15     0.53     0.46     1.85     2.72     1.87     3.56

                                             บจก.ทุ่งคำ                             0.00            0.00     0.03     0.02     0.04     0.03     0.07     0.10     5.51     10.48

                                             บจก.ชลสิน                             6.03            3.81     0.03     0.02     0.08     0.07     0.55     0.80     4.01     7.63

  ยอดรวมรายได้                                                                     158.09          100.00   155.52   100.00   115.47   100.00   68.13    100.00   52.58    100.00
  ------------------------------------------ ------------------------- ---------- --------------- -------- -------- -------- -------- -------- -------- -------- -------- --------